**Министерство образования и науки, молодежи и спорта**

**Автономной Республики Крым**

**Управление образования и по делам детей**

**Красноперекопской райгосадминистрации**

**Республиканский конкурс литературных творческих работ**

**„Къырым – меним Ватаным”**

**(„ Крым – моя Родина”) имени Юнуса Кандыма**

**Х республиканского фестиваля ученического творчества**

**на крымскотатарском языке**

**«Родной язык бесценен, и неисчерпаемы духовные богатства народа»**

**„ Гурьлер экенми озь тилим…”**

Работу выполнила

учащаяся 11 класса

Красноармейской ОШ

I – III ступеней

Ресутова Сусанна Энверовна

04.08.1996 г.р.,

ул. Аксютина д.7,

с. Красноармейское,

Красноперекопского р-на

Автономной Республики Крым

Руководитель:

Якубова Сеяре Эбисутовна

учитель крымскотатарского языка и литературы

Красноармейской ОШ

I – III ступеней

Красноперекопского р-на

Автономной Республики Крым

2013г.

 Бинълердже тиль бар ер юзюнде,

 Эр миллетнинъ тили татлы озюне,

 Чокъракъ суву киби темиз.

 Манъа Ана тилим азиз…

 Джеваир Умер къызы Ипчи

Он йылдан берли мектеп талебелери арасында „Къырым – меним Ватаным” эдебий конкурс отькериле. Конкурснынъ мейдангъа кетирилювине мисильсиз гъайрет косьтерген ве юксек севиеде отькергенлернинъ бири – шаир Юнус Къандым эди. Яш истидатларны къыдырып тапув гъаеси оны ич де раат къоймады. Мектеплилер кендилерининъ язув къабилиетлерининъ кучюне инанып шу ишке джан-юректен янаштылар. Ве бу йыл кечирильген конкурсны шаир Юнус агъа Къандымнынъ хатырасыны багъышладылар.

Тиль – Алланынъ бизге берген пек буюк бахшышыдыр. Тилини унуткъан илини унутыр, дейлер. Ана тили балагъа ана сютюнен синъе. Къырымтатар тили – миллетимизнинъ тилидир. Бy тиль биз ичюн энъ севимли, энъ сайгъылы, энъ къыйметлидир. Эр бир халкънынъ озь тили, тарихы ве урф-адетлери, дини ола ве бу миллетнинъ эсас озегидир. Эгер булардан бир-де-бириси джоюлса, я да унутылса, бу халкънынъ ер юзюнден ёкъ олмакъ хавфы пейда ола.

Узакъ сюргюнлик ерлеринде къартана-къартбабаларымыз тувгъан тилимизде айненилер йырлап, балалыкътан бу аджайип тильге севги ашладылар. Ярым асыр сюргюнликте яшагъан халкъымызнынъ чокъусы Ватанына авдет олгъан. Мына энди озь ана-топрагъымызда яшаймыз ве озь медениетимизни, миллий тасильни, эдебият, санат ве тарихымызны янъыдан джанландырмагъа арекет этемиз. Булар эписи тильнен багълыдыр. Амма тилимиз кеткен сайын инкишаф этмек ерине, аксине, эп феналаша. Бугуньде чыкъкъан миллий неширлеримизде, телерадиоэшиттирювлерде, чешит конференцияларда, Миллий Къурултайымызда ана тили меселесине буюк дикъкъат айырыла. Лякин, чокъ языкъ ки, бунъа бакъмадан, эксериет ана-бабалар, мен биллесем, ана тилимизнинъ къадирине але даа етмейлер. Олар меселени темелинде асыл да анълап оламайлар.

 Миллетимизге ябанджы тиль о дереджеде синъди ки, атта рус тилинде фикир юрсетелер. Ана тилимизде лаф эткенлернинъ сайысы исе эп азлашмакъта.

 Аджеба, бу не вакъыткъадже девам этеджек? Биз не ичюн терен юкъудан уянып оламаймыз? Бунынъ сонъу бармы?

Эвель заманларда бутюн дюньягъа намы кеткен шанлы юртумыз бар эди. Я энди халкъымызнынъ бирлиги, тилимизнинъ юксеклиги, зенгинлиги къайда кетти, не ичюн бу ал­тын хазинени сакълап оламадыкъ?
Менимдже, эр шей къорантадан башлана. Мерхаметлик, джумертлик, ахлякъ, дин, тербие, халкъкъа, Ватангъа севги, ана-бабагъа урьмет, къартларгъа сайгъы балалыкъ чагъында ашланмакъ керек. Ич бир мектеп я да алий окъув юрту ана-баба берген тербиени берип оламаз. Аилелеримиз насыл миллетке аит олгъаныны унутты. Къорантада тувгъан тиль эшитильмесе, бутюн эйи адетлеримиз де яваш-яваш унутыла. Шунынъ ичюн де ябанджы тиль ве адетлерни къулланамыз.

Улу оджамыз Исмаил Гаспринский миллетимиз­нинъ вазиети ве тилимиз акъкъында озь вакътында бойле сёзлер айткъан эди: „Бир гъарип факъырны корьсек, биз оны аджыймыз, олеяткъан бичарени корьсек, яныкътан юрегимиз агъыра. Амма, бир дегиль де, бинълернен адамнынъ, бутюн халкъымызнынъ тили олеяткъаныны корьмеймиз – бу шашыладжакъ шей дегильми?”.

Шимди Къырымда миллий мектеплер ачыла, къырымтатар тилинде дерсликлер, бедиий китаплар, газеталар басыла, косьтерювлер ве радиоэшиттирювлер ола. Мен бутюн балалар миллий мектеплерде окъуп, ана тилимизни огренмелерини истейим.
„Ана тили - байлыгъымыз! Байлыгъымызны сакълайыкъ!
Ана тили гъурурымыз! Гъурурымызны джоймайыкъ!
Бизни миллет оларакъ сакълайджакъ ана тилимиздир! Буны унутмайыкъ!”.
Аджайип шаиримиз Шакир Селимнинъ бу сёзлери биз ичюн энъ мукъаддес сёзлердир.

Бу сёзлер келеджекте Ватанымызнынъ акъикъий саиплери оладжакъ генчлернинъ юрегине, къанына синъип, миллий девлетимизни тиклемеге биринджи ярдымджы олсун.